**И Н С Т Р У К Ц И Я**

**ВЪВ ВРЪЗКА С ОСИГУРЯВАНЕ НА БЕЗОПАСНИ УСЛОВИЯ НА ВЪЗПИТАНИЕ,ОБУЧЕНИЕ И ТРУД В ДГ”ЧАЙКА”**

**гр. КЪРДЖАЛИ**

**Задължения и отговорности на родителите:**

1. Родителите носят отговорност, че здравословното състояние на децата съответства на описаното в представените мед. документи.

2. В детската градина не се допускат деца, чието здравословно състояние може да повлияе негативно на останалите - болни, с кашлица, хрема, опаразитени. Забранено е внасянето на лекарства за деца, както и оставянето им в гардеробчета, в якета и джобове на самите деца.

3. Забранено е воденето на деца с дъвки в детската градина.

4. Родителите носят отговорност за наличието на монети, остри предмети, скъпи накити и играчки у децата.

5. Да не се внасят лакомства за почерпка.

6. Задължение на родителите е да водят и вземат лично или чрез упълномощен представител на семейството децата си. Сутрин лично предават детето на салония помощник-възпитател или мед. сестра или дежурен учител. Учителите носят отговорност от момента на довеждане на детето до момента на вземането му. Родителите носят отговорност ако делегират право за водене и вземане на лице под 18 годишна възраст-декларация.

7. Деца се приемат сутрин от 7 ч., но не по-късно от 8,40 ч. При закъснение-да не се прекъсва учебния процес, който започва в 9,00 - по утвърдено разписание. При наложително закъснеие да се информират учителите на групата.

8. Родителите съдействат за застраховане на децата. Децата , които не са застраховани, при организиране на физкултурни мероприятия или мероприятия извън детската градина, представят сключена еднодневна полица от родителя.

9. Родителите да уведомяват своевременно при промяна на телефоните за връзка.

10. За поддържане на хигиена и безопасност при провеждане на двигателна дейност, децата да имат осигурени пантофи /за занималнята/.

Забранява се воденето в детската градина на деца с джапанки, чехли и др.които създават условия за травми.

11. Децата да бъдат облечени в дрехи подходящи за сезона. Всички деца да имат подсигурени резервни дрехи за преобличане. Отговорност на родителите е добрата лична хигиена на децата.

12. За поддържане на хигиената в коридорите на детската градина, родителите да ползват калцуни.

13.Забранява се струпването на родители на двора по време на престоя на децата на игровите площадки - след идване на родителите, отговорността на учителите и пом. персонал се отнася само до децата, чиито родители не са дошли. Струпването на родители и др. членове на семейството затруднява видимостта и разсейват, а това от своя страна създава условия за нарушаване на безопасността на децата.

14. Забранява се тютюнопушенето в дворната част на детската градина.

15. Детската градина не носи отговорност за оставени велосипеди, колички, шейни и др. возила.

16. Забраняват се опитите за саморазправа между родители с деца. Конфликтните ситуации се уреждат със знанието на учителите между родители, или извън детската градина.